Inaugurada la XVIII Setmana de la Ciència del Campus d'Alcoi de la UPV - El Nostre Ciutat\nLes activitats continuen durant aquests dies, fins divendres que ve 26\nLa Sala d’actes de l’IVAM CADA Alcoi va acollir ahir la inauguració de la XVIII Setmana de la Ciència del Campus d’Alcoi de la Universitat Politècnica de València (UPV). Després de la inauguració presidida per José E. Capella, rector de la UPV, va impartir la seua conferència Adela Cortina, catedràtica d’Ètica i Filosofia Política. El títol de la conferència va ser ‘Construir una democràcia autèntica: Ètica i Política’. La principal novetat d’aquesta edició és que totes les activitats són presencials.\nLa Setmana de la Ciència continua fins al 26 de novembre amb diferents conferències i activitats. L’etiqueta oficial de l’esdeveniment és #SCAlcoi21. Les inscripcions són totalment gratuïtes en la web oficial semanaciencia.alcoy.upv.es\nJosé E. Capella va inaugurar aquest esdeveniment, destacant que “som una universitat de referència en la creació de coneixement”. A més, “som un referent del màxim nivell com a universitat que aposta per la transferència de coneixement i tecnologia a la societat”.\nPer la seua part el director del Campus d’Alcoi, Pau Bernabeu, durant la seua intervenció ha assegurat que “la Setmana de la Ciència vol conscienciar del respecte a la ciència com a valor de progrés i no ser utilitzada per a l’especulació i la dominació”. A més, “tots som quasi científics, tots observem, però ens falta moltes vegades raonament. La velocitat del dia a dia, ens fa no reflexionar sobre allò que veiem”.\nEn representació de la Càtedra ‘Alcoi Ciutat del Coneixement’, ha sigut present el regidor d’Educació de l’Ajuntament d’Alcoi, Jordi Silvestre, qui va destacar que “és molt important la divulgació i que els científics compartisquen els seus coneixements i descobriments, que els puguen acostar al públic en general”.\nLa Setmana de la Ciència compta amb la col·laboració de la Fundació Espanyola per a la Ciència i la Tecnologia – Ministeri de Ciència i Innovació. També col·laboren la Càtedra ‘Alcoi Ciutat del Coneixement’, signada amb l’Ajuntament d’Alcoi; l’IVAM CADA Alcoi, l’Obra Social Caixa Ontinyent, Multiscan Technologies i Data Transfer.\nA la conferència inaugural impartida per Adela Cortina van assistir 180 persones amb totes les inscripcions esgotades. La ponent és catedràtica d’Ètica i Filosofia Política en la Universitat de València i membre de la Reial Acadèmia de Ciències Morals i Polítiques, sent la primera dona que va ingressar en aquesta Acadèmia des de la seua fundació en 1857.\nLa ponència ‘Construir una democràcia autèntica: Ètica i Política’ va tractar diversos assumptes, com que el fracàs de l’economia vigent és palmari. Persisteixen la fam, la pobresa i l’exclusió, encara que hi ha mitjans més que suficients per a erradicar-les. Però també és evident la insatisfacció que produeix l’actual funcionament de les democràcies, perquè ni estan al servei de totes les persones ni els ciutadans se senten protagonistes de la vida política.\nLes activitats es desenvoluparan fins al 26 de novembre amb inscripció gratuïta\nDimarts 16: ‘Una anomenada al futur’ amb José Francisco Monserrat\nDilluns 22: Monòlegs Científics amb els participants de Famelab.\nDimecres 24: ‘Sabors de l’Antiguitat’ amb Kiko Moya i Ignasi Grau en el Restaurant L’Escaleta\nDijous 25: ‘20 anys de ciència i divulgació: Una mirada de context per a entendre el present i intuir el futur’ amb Pere Estupinyà\nAdela CortinaAlcoiCampus Alcoi UPVConeixementDivulgacióinauguracióIVAM CADASetmana de la Ciència


Menjar japonès que podem trobar al supermercat - Pàgina 2 - Tadaima: anime en català, manga, el Japó i més!\nGràcies rebudes: 445 cops\n06 maig 2019, 00:50\nNo és exactament menjar, però crec que he de compartir-ho amb vosaltres.\nEl lidl ha tornat a posar a la venda les màquines de coure arròs. Nosaltres en tenim una i va prou bé.\nAra, en un any se'ns va començar a pelar el tefló. Potser no vam anar tot l'alerta que hi hauríem d'haver anat.\nPerò bé, és una bona màquina per introduir-se a la cuina japonesa, crec.\n29 ago. 2020, 17:11\nJo venia a parlar-vos de les algues del mercadona marca hacendado però veig que ja hi ha un post. Llavors vinc a confirmar que sí, són dolces perque porten sucre. Tot i així són bones de gust. Porten l'arrós per dins i recorda al gust del sushi. És molt cruixent i adictiu.\n27 març 2021, 12:19\nL'altre dia la meva mare va trobar aquesta salsa Yakisoba al supermercat:\nLa veritat es que tots dos la vam trobar molt bona. La venien en el bonpreu mes ronya d'Olot, aixi que no crec que cap de vosaltres tingui problemes per trobar-la.\n27 abr. 2021, 22:49\nA veure, amb el pessimisme i les poques ganes de viure que em caracteritzen, us porto gyozas de pollastre del Mercadona.\nSeré sincera, no les he tastat i a aquest preu (3,20 chavals, què es pensen que cobrem? un sou digne?) per sis gyozas, doncs fa peresa, perquè et surt a 0,533333333333 la gyoza (dades de la calculadora) i ho trobo un poc una estafa per una gyoza cinquanta cèntims, la veritat.\nNo ho sé, a veure a més són de pollastre amb salsa de mostassa i mel, és com poc japo-japo, no sé com sentir-me, si davant d'una creació divina que ha estat capaç de rompre el rígid motlle al qual l'ha sotmès la seva cultura, ignorant anys i anys de tècnica i mestria en una recepta inamovible perquè ja havia assolit la perfecció o si sentir-me com si fos un producte que han fet amb quatre trossos de carn dubtosa que els sobrava i que, sí o sí, volien aprofitar, perquè en això consisteix el capitalisme.\nA) Creació divina i innovadora\nB) És fet de les sobres de carn seca que s'incrusten en la màquina. Tot s'ha d'aprofitar, són ecofree, però no veganfriendly.\nAh i, per cert, hi ha mochis de pistatxo. Aquests sí que els he tastat i són bons del cagar. Tan bons com la dolça carícia de la teva mare quan eres un infant i encara no t'havia vist els defectes.


BAUMES: Bauma sense nom – La Vall del Ges i el Bisaura\nEntre la bauma dels Ferrers i la de can Burres, aproximadament a la mateixa alçada, existeixen unes altres grans baumes força allargades i fondes, amb el terra molt planer i que no presenten, en el seu interior, cap mena de resta de construcció ni tampoc estan fumades, cosa que fa pensar que havien estat destinades a ser els corrals dels animals.\nCal destacar-hi alguna surgència i també el fet que quan plou molt s’omplen d’aigua.\nActualment s’hi poden llegir algunes inscripcions “Soldados: Barberá y Galo” i “Baumas dels Farrès”, “Tombas del Faix” mig esborrades i que sembla que ja tenen els seus anys.\nJust al seu davant es conserva encara un mur fet amb blocs de pedra enormes i que segueix el camí, que passa pels seus peus. El fet que al costat de les inscripcions hi hagi unes fletxes indicant-ne la direcció, fa pensar que, antigament, el camí passava per sota les baumes i no per sota el mur.\nFons Centre Excursionista Catalunya\nCategory: BaumesBy Antoni Prat i Puig octubre 2, 2018\nPreviousPrevious post:BAUMES: Baumes dels FerrersNextNext post:CASES DE PAGÈS: el Salt, a Llaés


Elkano al Poble-sec, Barcelona. Obra d'Arantxa Manrique Arquitectes\nElkano Arantxa Manrique Arquitectes Poble-sec, Barcelona L’estètica industrial sense maquillatge\nL a imatge que ofereix avui la planta baixa d’un edifici entre mitgeres del barri del Poble-sec no s’assembla gens a la que tenia tot just fa tres o quatre anys. El portal del carrer, als peus d’un edifici amb protecció patrimonial, estava seccionat per un rètol comercial i tancat amb una vella barrera enrotllable. A dins, un antic magatzem, era un local sense cap mena d’atractiu, fosc, il·luminat només amb uns fluorescents, les parets revocades, compartimentat, amb un fals sostre que rebaixava l’alçada de l’espai i amb un safareig construït al fons que impedia l’entrada de llum des de la part posterior.\nAvui, després de la transformació feta per l’arquitecta Arantxa Manrique, és un habitatge diàfan, funcional, ben il·luminat i ventilat, amb un pati posterior que li acaba de donar vida i una estètica industrial que no és en cap cas una operació de maquillatge, sinó de desmaquillatge. “L’estètica industrial no respon a una intenció inicial, ni tampoc a una moda. És la conseqüència d’un procés de treball complex, el resultat del que ens anava demanant el lloc a mesura que el descobríem”, diu l’arquitecta tot just abans de remarcar el bon ull que van tenir els propietaris, una parella que viu entre Eivissa i Barcelona i que, quan van tenir l’oportunitat d’adquirir aquest local comercial per un preu molt econòmic, donat el seu mal estat, “en van intuir les grans possibilitats”, subratlla Manrique.\nEl procés de la reforma no va ser fàcil. El canvi d’ús de local comercial a unitat residencial té una tramitació en certa mesura farragosa i, a més, va acompanyat de requeriments que per força condicionen el projecte. Aconseguits, però, els permisos per transformar aquell magatzem en l’habitatge que és ara, tota l’operació arquitectònica es va fer amb l’objectiu d’aconseguir un espai el més obert possible, la qual cosa demanava un exercici de despullar, d’eliminar elements, més que no de construir-ne. El fet que aquest vell local suportés un edifici de sis plantes complicava la intervenció de les arquitectes.\nAixí, l’equip d’Arantxa Manrique Arquitectes, un estudi fundat a Barcelona l’any 2008, va buscar les preexistències, allò que podia ser el local originalment, i es van posar en valor. Al treure el fals sostre es va aconseguir una alçada de 4,5 m i es va deixar al descobert el sostre de biguetes metàl·liques i revoltó ceràmic enguixat. També es van descobrir les parets laterals, de totxo, i es van deixar vistes, cosa que donava textura, calidesa i salubritat a la nova casa. “Aquesta operació no només respon a un tema estètic, sinó que, al ser una planta baixa, ajuda a combatre les humitats que acostumen a tenir”, afirma l’arquitecta. La solera de formigó per a un terra ara radiant, a més del fet de deixar l’estructura i totes les instal·lacions vistes, en una actuació feta des de l’honestedat i sense complexos, va propiciar una feliç unió entre el caràcter industrial original i el domèstic, també potenciat per la presència dels vells mobles i objectes familiars dels propietaris.\nL’organització de l’espai\nLa construcció d’un altell al centre de l’espai no només va contribuir a reforçar estructuralment la casa i a guanyar metres quadrats per a un local que no superava els 60, sinó que va generar quatre espais en un, sense posar gaires entrebancs a la visibilitat de la pràctica totalitat de l’habitatge. Des de la porta del carrer, resolta amb un vidre translúcid i una senzilla reixa corredissa de seguretat, s’aporta llum natural tamisada i intimitat a l’interior, que s’organitza en dos espais similars en dimensions i de doble alçada, un a cada extrem del local, i dues altures a la zona central com a espais de gran transparència i de circulació.\nTot i que la majoria dels espais permeten un ús flexible, els propietaris han optat per fer de la gran entrada una zona de treball i estudi, mentre que a l’altre cap, beneficiant-se de la llum natural d’una vidriera de doble alçada (que, com l’altell, també és un element estructural) i de la immediatesa d’un pati d’uns 17 m( 2), han situat la zona d’estar més relaxada, allunyada del possible soroll del carrer. Al centre, en planta baixa, la cuina amb mobles d’acer inoxidable potencia l’estètica industrial. Just al davant, l’únic espai tancat és per al bany de la casa. A sobre, el dormitori esdevé una balconada que gaudeix de vistes sobre els espais principals de l’habitatge.\nAmb una bona convivència del vell i el nou, dels elements estructurals vistos, com també són a la vista tots els tubs sanitaris i la instal·lació elèctrica, aquest projecte, més que no per la seva estètica industrial, destaca per la sinceritat de la intervenció arquitectònica. S’acompleixen, així, els tres principis que va establir Vitruvi com a pilars de l’arquitectura: la fermesa o resistència, la funcionalitat i la bellesa. L’autèntica, sense maquillatge.\nUna solució estructural i espacial\nL’altell que va projectar l’arquitecta Arantxa Manrique al bell mig de l’espai d’un vell -i compartimentat- magatzem als baixos d’un edifici de sis plantes és un recurs que obre diverses vies de solució. Si l’objectiu general d’aquesta reforma amb canvi d’ús de local comercial a habitatge era aconseguir un espai el més obert possible, el repte -ben complex- va ser obrir dues parets mestres que aguantaven tot l’edifici: la paret que fa de façana posterior i un mur que dividia el magatzem en dos espais tancats i foscos. En comptes de posar una jàssera de dimensions desproporcionades per consolidar l’estructura, es va optar per fer un entramat de biguetes i pilars estrets, un dels quals és el que construeix l’altell, mentre que l’altre acull la gran vidriera que dona llum a la part posterior de la casa, al pati guanyat. D’aquesta manera, l’espai del tot obert s’organitza en funció d’uns usos que són flexibles, adquireix unes proporcions més humanes i confortables, obre un canal de llum des de la façana posterior i, a més, es guanya un terç de superfície, passant d’un magatzem de 60 m 2 a un habitatge de 80 m 2, molt funcional i a peu de carrer.


\tPREMIS BILLBOARD MUSIC 2019: BTS, TAYLOR SWIFT I MADONNA - MÚSICA\nLes actuacions de BBMA 2019: espectacles i novetats\nDes de Taylor Swift i Brendon Urie, passant per BTS i Halsey.\nLa formació d’actuacions dels Billboard Music Awards 2019 d’ahir a la nit va estar plena de novetats. Això no és exactament nou si es té en compte com els espectacles de premis al llarg dels anys s’han convertit en espais de màrqueting intel·ligents per als grans noms de la indústria musical. Dit això: Kelly Clarkson va acollir per segon any consecutiu, ja que tothom, des de Taylor Swift fins als hologrames de Madonna, van irrompre a l'escenari MGM Grand Garden Arena de Las Vegas per promocionar, promocionar i promocionar. I entretenir d’una manera molt gran, és clar! A continuació, es detallen algunes tapes notables de la nit d’ahir que tothom parlarà avui, a més de moments inoblidables que mereixen mencions d’honor.\nTaylor Swift i Brendon Urie\nOus de Pasqua humans Taylor Swift i Panic! a la discoteca Brendon Urie va interpretar el senzill col·laboratiu 'ME!' que va rebre un vídeo rècord que majoritàriament podem descriure com un somni de febre de color pastel extret de la terra dels llibres de contes infantils. Amb un pressupost de producció igualment astronòmic, Swift no va perdre aquesta oportunitat daurada de convertir el ja delirant campament de 'ME!' en una bona revista del Cirque du Soleil a l'estil de Las Vegas, sobretot perquè és la primera interpretació en directe de la cançó.\nUna banda de música en vestits pastís de color rosa nadó va obrir la cançó (la qual cosa, Internet està en un tizzy sobre si o no va robar a Beyoncé ). I Swift com a majorette de cabells ombrívols, brillava a l’escenari amb un minivestit de franja amb lluentons de l’arc de Sant Martí de Jessica Jones i el seu estilista, Joseph Cassell, amb uns botins de cuir blau de Stuart Weitzman coberts de pedreria, ni més ni menys. Urie, per la seva banda, es va endinsar en l’actuació com Mary Poppins, mitjançant un para-sol enlluernat. Quina altra manera hi ha per obrir un premi de tres hores? (Vegeu també: Kelly Clarkson tots els èxits ).\nHalsey va actuar dues vegades durant els premis, primer per cantar el seu top-top 'Without Me', i després va tornar a aparèixer per a una primera actuació amb BTS. El supergrup K-pop i la cantant queer van interpretar 'Boy With Luv' del nou EP de BTS Mapa de l’ànima: Persona, i després la seva cançó 'Mic Drop', que va ser el seu moment, però no d'això parlen els stans. Els aficionats criden l'equip de BTS x Halsey a la col·laboració de l'any a Twitter i, sincerament, va ser una mica difícil escoltar als vocalistes sobre totes les coreografies esbojarrades i sense parar i les coreografies d'alt octanatge. En vestits de pantaló coordinats per colors! El de Halsey tenia un bon color xampany, per si us ho preguntàveu. Però quan assistiu a un programa de BTS, imagino que es tracta menys de la música que del espectacle.\nMadonna i Maluma\nAquest duo es va forjar gràcies al poder de Madonna Senyora X sessions, i les vam escoltar per primera vegada juntes per al single principal d’aquest proper disc, the Summery 'Medellín.' Dies més tard, ens van regalar un vídeo de festa de casament triplicat (amb coreografia de cha-cha i cavalls!) De la directora espanyola Diana Kunst i l’artista Mau Morgó. Per als premis Billboard, els dos es van dedicar a una elaborada posada en escena que incloïa pluja falsa, hologrames d’alteros egos de Madame X i vinyetes que incloïen parlants colombians i un paisatge il·luminat al capvespre. Segons els informes, tot va costar 5 milions de dòlars. Madonna va ballar en una línia coral amb les seves alteracions de RA, i en un moment donat, va pujar a una taula i va fer un cop de res. Maluma va dirigir una mica de cha-cha amb la seva parella durant el cor de la cançó. Bonic!\nAriana Grande està ocupada, seguint el seu conjunt principal de Coachella i continuant amb el seu Sweetener World Tour i tot, i des que T-Swift va ocupar la posició inicial dels Billboard Awards d’enguany, la cerimònia d’aquest any va ser un motiu encara més gran perquè Grande optés per distància. La representació de la gira de '7 anells' de Grande potser no va ser la primera, però definitivament per a ella als premis d'aquest any. Va donar una parada de Vancouver amb tes pre-gravats del seu bop Number One, projectat per als BBMA en col·laboració amb T-Mobile. Sempre m’he preguntat com funciona aquest tipus de coses per a aquells que miren a Las Vegas. És com veure un holograma, que sincerament seria genial, o és gairebé com si la mateixa Grande ho fos just davant dels nostres ulls? Tecnologia! De totes maneres, com que Grande ens estima molt, obtenim una bonificació de Dona perillosa' 'Estigueu bé', seleccionat per la mateixa Ari. Gaudeix-ne!\nMencions honorífiques: Paula Abdul va tancar el programa amb un confusió professional , amb una característica d'holograma del gat de 'Opposites Attract' (I ferint accidentalment el coll de Julianne Hough amb el seu barret de grans dimensions!) La presència escènica de Janet Jackson, que no canvia mai, és atractiva i no és sexy, com es veu. en la seva actuació de Marques de bellesa single, 'Thinkin Bout You'. Icona LBD Mariah Carey ser honrat com a icona, interpretant la seva pròpia barreja, i possiblement encara No la conec. Per a aquells que estimem un moment enlluernador a Las Vegas, massa no n’hi ha prou mai.


Els plecs dels concursos públics ja són accessibles a Internet\nEl secretari d'Estat d'Administració Pública, Antoni Rodríguez, ha comparegut en roda de premsa aquest dilluns a la tarda per presentar les millores fetes a la web de e-tramits.ad. En concret, es fa públic l'apartat de plec de clàusules administratives i de prescripcions tècniques dels concursos que convoquen el Govern o els comuns. El canvi implica la possibilitat d'accedir gratuïtament als plecs i les condicions dels projectes des de la mateixa web.\nSi bé abans s'establien unes taxes per obtenir els plecs de manera presencial a l'administració, «a partir d'ara els concursos públics serà possible descarregar-los en línia», ha anunciat Rodríguez. Totes les descàrregues seran gratuïtes, però aquelles empreses que vulguin accedir de manera presencial a la documentació, s'unifiquen les tarifes que s'havien fixat anteriorment de 30, 60 i 90 euros a una «tarifa associada de 30 euros». Les empreses podran obtenir la documentació amb una memòria USB.\nA la web s'hi accedeix a través de l'adreça e-tramits.ad o bé tramits.ad/plecsdebases on apareixeran els darrers concursos convocats de manera oficial. En aquest apartat es poden consultar els concursos públics a partir de criteris de cerca com el Departament que convoca, el termini o la data d'obertura dels sobres. El secretari d'Estat d'Administracions Públiques ha avaluat en una mitjana de 120 per any els projectes que es convoquen pel sistema de concurs públic.\nSobre les demandes fetes pel sector de l'empresa i el comerç perquè s'ampliï el ventall de tràmits de l'administració a Internet, el secretari d'Estat d'Administracions Públiques ha volgut destacar que des de l'any passat ja es pot realitzar el dipòsit de comptes a través de l'administració electrònica i que pròximament es podran fer nous tràmits com el d'habitabilitat.\nActualment, pel que fa a les persones físiques, a la web e-tramits.ad es poden sol·licitar els certificats de residència, de no deute del Govern, de convivència, de no deute al Comú, diversos de vehicles, de comerç o les llicències de pesca de temporada, de caça de l'isard o de constitució d'una colla de caça de l'isard. En aquest sentit, el secretari d'Estat d'Administració Pública ha constatat que la ciutadania incrementa l'ús dels tràmits electrònics, però que «esperem un ús més alt de la ciutadania amb aquest passaport electrònic, que no deixa de ser el nostre passaport electrònic a Internet».\nActualment, les empreses del país disposen de la possibilitat de fer el dipòsit de comptes o de trasllat de residus a través de l'administració electrònica.\nArtículo anteriorIV Carrera Solidaria CCVM con la Fundación Pablo Horstmann\nArtículo siguienteDia mundial de la justícia Social


A2 Coneix els instruments financers i la seva comptabilització.\nA5 Coneix els diferents components del patrimoni net, la seva comptabilització, i realitza correctament la distribució de beneficis.\nSap elaborar els comptes anuals i extreure'n conclusions.\nLa segona amb una valoració d'un 20% de la nota final.\nLa prova final consistirà en un supòsit pràctic del contingut de tot el temari de l'assignatura\t 50%\nA la primera convocatòria es requerirà una nota mínima del final per poder aprovar igual a 4.


L'itinerari del Parc Agrari del Baix Llobregat, senyalitzat novament | Sostenible\nL'itinerari del Parc Agrari del Baix Llobregat, senyalitzat novament\nUna ruta de prop de vuit quilòmetres i dificultat baixa pel Delta del Llobregat mostra una de les zones agrícoles més antigues i fèrtils del país\nFont: Parc Agrari del Baix Llobregat\nRecentment, els tècnics del Parc Agrari del Baix Llobregat han acabat de senyalitzar l'itinerari circular de descoberta d'aquest espai de l'àrea metropolitana. La ruta de descoberta del Parc Agrari és un itinerari de prop de vuit quilòmetres i dificultat baixa pel Delta del Llobregat, una de les zones agrícoles més antigues i fèrtils del país.\nEn les aproximadament dues hores de recorregut, el passeig ens mostra l'activitat agrària i els ecosistemes agrari i fluvial d'aquest espai preservat. Un patrimoni cultural, econòmic i ecològic de primer ordre situat al bell mig de l'àrea més poblada de Catalunya.\nL'itinerari comença al pont sobre el Llobregat de Cornellà. Un cop travessada la passera sobre el riu, els visitants s'endinsaran al Parc Agrari del Baix Llobregat seguint el camí del Sorral, paral·lel al riu, i podran observar els cultius i la xarxa de reg característics d'aquest espai periurbà.\nL'expansió de l'agricultura al Delta, primer de secà i després de regadiu, va representar el primer pas per fer de la zona un espai habitable. Durant el recorregut també es podran contemplar diverses masies típiques de la comarca, com la maia de Can Mises, restaurada el 2005 però que encara manté les característiques de les masies de cruiges adossades.\nEl circuit també s'atura a la masia de Can Comas, actual Centre d'Informació i Gestió del Parc Agrari. Allí, els caminants poden visitar les exposicions permanents sobre productes tan emblemàtics del Baix Llobregat com el pollastre Pota Blava, la Carxofa Prat o la Cirera del Baix, a més de rebre informació sobre el paper del Consorci del Parc Agrari en la gestió d'aquest espai agrari i la promoció dels seus productes.\nPer als amants de la flora, al Parc Agrari hi trobem dos tipus de vegetació: les plantes d'inundació permanent (comunitats helofítiques) i les espècies sotmeses a inundacions varibles (comunitats halòfiles). Per als amants de la fauna, destaquen els ocells, ja que el delta és una estació migratòria de primer ordre entre Europa i Àfrica. Però si tenen una mica de sort, els visitants podran contemplar l'eriçó clar (Atelerix algirus), que representa al Parc Agrari la comunitat més septentrional d'aquesta espècie.\nEl Parc Agrari del Baix Llobregat és un espai preservat especialment per al manteniment de l'activitat agrària, cosa que el diferencia de la resta d'espais protegits. La finalitat amb què es va crear el Parc Agrari és preservar la superfície agrària, promoure el desenvolupament econòmic del territori i de les explotacions agrícoles, i conservar i difondre'n els valors ambientals, naturals i culturals.


El president del PPC, Alejandro Fernández, gesticulant després d'atendre els mitans a Tarragona.\nEl president del PPC creu que «deteriora» la democràcia i només vol «augmentar» el conflicte\nActualitzada 27/01/2019 a les 12:24\nEl president del PPC, Alejandro Fernández, ha denunciat aquest diumenge que la Crida Nacional per la República és un moviment «cabdillista» i «propagandístic» que està «al servei de la política de Waterloo». «Està buidant de contingut el Parlament, fa que el Govern no governi i serveix a l’estratègia personal de Puigdemont», ha alertat Fernández l’endemà de la constitució del nou moviment polític. Segons el president dels populars catalans, la Crida està «deteriorant» la democràcia a Catalunya i només intenta «augmentar el conflicte i no pas buscar solucions». Fernández també ha constatat que el nou moviment és «una opa hostil» cap a d’altres formacions independentistes.\nAlejandro Fernández ha lamentat que la constitució de la Crida aquest dissabte és «una mala notícia» per la democràcia a Catalunya. El dirigent popular creu que «no és legítim ni democràtic» que la política catalana estigui «dirigida» des de Waterloo, atès que el president escollit pel Parlament «va ser Torra i no Puigdemont, que va fugir».\nEl president del PPC creu que la Crida és un «moviment propagandístic» i no una formació «que vulgui governar, gestionar els afers públics i fer les coses siguin estables». «Estem davant d’un moviment que vol augmentar la indignació social, que les coses no se solucionin i que el Govern estigui eternament a Waterloo. Això és molt dolent per a Catalunya», ha sentenciat.\nFernández ha valorat que la Crida és «una formació política de perfil cabdillista» perquè, ha dit, «deu ser el primer partit on la figura del seu líder no es va votar». En aquest sentit, ha opinat que és un moviment «per a major glòria del senyor Puigdemont» i l’ha equiparat als «moviments populistes europeus que estan deteriorant greument la democràcia no només a Catalunya, sinó també a la resta d'Espanya i al conjunt d'Europa».\nConfiança en el paper del PPC a Tarragona\nResponent a preguntes dels mitjans, Fernández ha situat el PP com el partit «més sòlid» a Tarragona a l’hora de parlar de la ciutat, dels seus problemes i dels seus projectes de futur. Sobre l’actual primer tinent d’alcalde i candidat, José Luis Martín, n’ha destacat que és un polític «que posaria ordre en aquesta ciutat i faria que els serveis públics funcionessin millor». «És el millor candidat possible. Tarragona necessita un alcalde diferent a Ballesteros», ha afegit.\nAlejandro Fernández ha expressat la confiança dels populars en el seu projecte de ciutat a Tarragona i en el seu equip, on han acabat governant «fins i tot en les èpoques més complicades electoralment». Segons l’exprimer tinent d’alcalde a la ciutat, les àrees que els populars gestionen al govern municipal són «les més ben valorades pels tarragonins».\nComenta el contingut : Fernández denuncia que la Crida és un moviment «cabdillista» al servei de Waterloo


Visites a Quim Batlle: un celler amb paisatge inoblidable\nUn celler amb un paisatge inoblidable\nCeller petit agajut sobre costers que miren el mar. La finca es troba a 320 metres d'alçada i està envoltada de terrasses de pedra. Des del celler s'hi veu vinya, mar i tota la costa fins a Barcelona, que es troba a només un quart d'hora. Quim Batlle treballa amb tres varietats blanques autòctones i ancestrals: la Pansa Blanca, la Garnatxa Blanca i el Picapoll. Un dels seus objectius és intentar definir molt bé el característic vi d'Alella, donant-li un pas per bota que els fa molt especials. Els seus vins són monovarietals i ecològics.\nLa visita acaba amb un tast amb vistes al mar, que es pot fer en una sala amb vidres que dóna a les vinyes, o en una taula parada fora. La 'taula entre vinyes' és un clàssic a la primavera. Una de les ofertes és posar aquesta taula a l'exterior i aprofitar el bon temps per fer un tast de vins amb amics.\nQuim Batlle és l'únic celler de la DO Alella que ofereix visitar el celler a cavall. Són activitats per diumenge al matí, amb reserva prèvia, que es fan amb un monitor d'un centre hípic. També es pot fer un esmorzar tradicional a les vinyes amb pa amb tomàquet, embotits de la terra, formatges i quatre vins.\nSempre cal fer reserva prèvia per correu o per telèfon. Les visites es poden fer al matí o la tarda i en funció de la disponibilitat es poden adaptar per fer plans especials entre setmana: visitar-los un dia laborable al vespre i fer el tast, just abans d'anar a sopar.\nTelèfon: 699 086 335\nLugar La Sentiu, s/n


Consulta l’ordre del dia: ORDRE DEL DIA PLE 29 MARÇ 2021\nEl proper dilluns 29 de març a les 20h tindrà lloc un nou Ple Municipal Ordinari. A causa de la situació sanitària actual i les mesures de seguretat en vigor la sessió no serà oberta al públic, i es podrà seguir a través de les xarxes socials.\nA la sessió es donarà compte dels decrets d’alcaldia d’aprovació de liquidació del pressupost 2020 i incorporació de romanents. El context de pandèmia ha provocat variacions a l’execució del pressupost de l’exercici anterior. Finalment l’Ajuntament de Breda tanca l’any amb un superàvit de 284.753,63€. El romanent de tresoreria també s’incrementa i ara és de 1.215.257,40€.\nEn matèria econòmica el punt més important és l’aprovació, si s’escau, de l’adjudicació d’un préstec a llarg termini. Es tracta d’un crèdit per valor de 400.000€ a retornar en 10 anys i que s’adjudicarà a una entitat amb filosofia de banca ètica. A la sessió també es tractaran dues modificacions de crèdit, canviant els imports de diverses partides pressupostàries per adequar cadascuna d’aquestes a les necessitats del consistori. Les despeses que es finançaran amb aquestes modificacions de crèdit inclouen subvencions, creació de noves partides, finançament de compromisos polítics establerts amb treballadors municipals, la compra d’una nova escombradora per a la Brigada Municipal i material per a l’Escola Montseny.\nPer altra banda també es tractarà l’aprovació inicial de la modificació de les bases específiques reguladores del Programa de Reactivació del Comerç a Breda. En cas d’aprovació es farà una nova campanya de 250 targetes de 30€ de compra al comerç local per a aquelles persones que acreditin una compra de 100€ a establiments del municipi. El que canviarà serà el format, ja que es donarà un termini de temps per aconseguir els requisits i posteriorment es farà un sorteig, enlloc de per ordre d’entrega de sol·licituds, com es va fer a la primera edició.\nAltres punts de l’ordre del dia són:\nAprovació de la modificació de l’ordenança de tarifes del servei municipal d’aigua i clavegueram: per primera vegada l’Ajuntament haurà d’aprovar un llistat de preus del servei. Aquest procediment es repetirà cada any.\nAprovació inicial de la modificació de l’Ordenança reguladora de les activitats firals al municipi de Breda: en cas d’aprovació s’inclourà la presentació d’una declaració responsable del total de documentació administrativa que s’ha de presentar per a dur a terme aquest tipus d’activitats. Aquest fet no exclou que l’Ajuntament pugui demanar la documentació concreta.\nAprovació de l’adhesió al protocol d’abordatge de les violències sexuals i lgtbifòbiques en contextos d’oci de la Selva: es tracta d’un protocol elaborat pels serveis de Joventut del Consell Comarcal de la Selva que regula tant el tipus de situacions com la resposta dels agents que hi formen part.\nAprovació del Conveni de cessió gratuïta d’ús de desfibril·ladors i gestió de la seva xarxa a favor de l’Ajuntament de Breda: es renova el conveni amb Dipsalut per disposar de dos desfibril·ladors fixos i un de mòbil, ja que el conveni anterior havia acabat.\nAprovació del conveni entre el Consell Comarcal de la Selva i l’Ajuntament de Breda per a la delegació de la competència de la recollida i control dels animals de companyia abandonats, perduts i/o ensalvatgits: com al punt anterior, es tracta d’una renovació en els mateixos termes per mantenir la vigència temporal.\nAprovació provisional de la modificació del Pla especial que aprova el catàleg de masies en sòl no urbanitzable: després de l’aprovació inicial que va tenir lloc en el Ple del novembre de 2020 es tracta en un pas mes en aquest procés.\nA l’apartat de mocions se’n presenten 4: de suport a Pablo Hasél, presentada pel grup municipal d’ERC; del 8 de març, Dia Internacional de les Dones, presentada pels grups de JxCAT i PSC; de suport a l’amnistia, presentada pel grup de JxCAT i en defensa de la preservació de l’ordre públic democràtic i en suport als Mossos d’Esquadra, presentada pel grup del PSC.


Atención a la ciudadanía - Guía PROP: Atenció telefònica - 012\n(des de l'estranger +34 963 866 000)\nLa informació que facilita el telèfon 012 també es troba disponible en les oficines PROP i en www.gva.es (Guía PROP).\nTotes les consultes de veuseran gravades per motius de qualitat i seguretat. Aquestesgravacions es custodiaran al llarg de 6 mesos, i transcorregut aquestperíode es procedirà a la seua destrucció\nLa informació que es facilite telefònicament serà remesa, si així ho desitja la ciutadana o ciutadà, de forma gratuïta per mitjà de correu electrònic, com a màxim el següent dia hàbil de ser demandada.\nEls agents d'atenció telefònica s'identifiquen per mitjà del seu nom i un codi d'identificació personal.\nGarantim una atenció de qualitat al ciutadà en la prestació dels nostres servicis Índex general de percepció del personal que atén el servici > 7 sobre 10\nGarantim una atenció personalitzada per informadors qualificats amb tracte amable i adequat a les necessitats de l'usuari Temps mitjà d'espera per a les telefonades ateses > 7 sobre 10\nCarta de Serveis del 012 (PDF)


Un detingut per distribuir cocaïna i marihuana en un parc infantil de Viladecans\nPublicat 15/02/2016 17:44CET\nVILADECANS (BARCELONA), 15 febr. (EUROPA PRESS) -\nEls Mossos d'Esquadra han detingut un jove de 22 anys i veí de Viladecans que portava amagades a diferents peces de roba diverses borses amb cocaïna i marihuana preparades per ser distribuïdes a un parc infantil de la ciutat.\nEls fets van tenir lloc el 9 de febrer a la tarda, durant un dispositiu de prevenció de consum i venda de drogues al parc de Can Xic de Viladecans, segons han informat els Mossos aquest dilluns en un comunicat.\nA l'entrada del parc, els agents van veure un jove que parlava amb un altre i que mantenia una actitud d'alerta.\nQuan va veure la patrulla, el jove se'n va anar cap a l'interior del parc, i els agents el van perseguir fins que van cridar l'alto.\nEls policies van escorcollar el sospitós, que portava amagades a diferents peces un total de quatre bossetes de plàstic amb marihuana i nou embolcalls que contenien una pols blanca que els Mossos sospiten que podria ser cocaïna.\nEls agents van detenir el jove per la quantitat de substància estupefaent que portava preparada per ser distribuïda en petites dosis.\nEl detingut va passar a disposició del jutjat en funcions de guàrdia de Gavà, que va decretar la seva llibertat amb càrrecs.


Enric I. Canela » Blog Archive » A Madrid van curts de diners\nA Madrid van curts de diners\nDiu El País: La Comunitat de Madrid ha més de 65 milions d’euros en inversions a cinc universitats públiques: Complutense, Autònoma, Politècnica, Rei Joan Carles i Alcalá – la Universitat Carlos III no va facilitar dades. És la partida prevista per a 2008, és a dir, uns diners ja compromès (l’import total ascendeix a 120 milions) que s’ha convertit en factures per pagar. Però cap ha rebut un euro des de l’estiu per afrontar rehabilitacions i obres.\nPel que entenc són obres executades contra un pressupost legalment aprovat i en base a uns ingressos previsiblement certs. Tot correcte. Si no recordo malament, la Llei de Contractes del Sector Públic (article 200), les Administracions han de pagar a 60 dies després d’estendre la certificació de l’obra o part de l’obra executada i en de no fer-ho pagar els interessos corresponents i si passa de quatre mesos l’endarreriment les coses es compliquen. Justament s’intenta protegir als contractistes dels abusos del sector públic. La conclusió és que la Comunitat de Madrid no té diners, haurà estirat més el braç que la màniga. Com que no transfereix el que deu a les universitats aquestes no poden pagar, algú haurà de pagar els interessos i, al meu criteri, hauria de ser la Comunitat de Madrid. El problema és que segur implica una retallada en el que podran consignar en el pressupost 2009 per a inversions. Ho tenen malament.


marfanta.com: Movem Tortosa proposa diferents d’actuació per al Pla Local d’Habitatge\nMovem Tortosa proposa diferents d’actuació per al Pla Local d’Habitatge\nTORTOSA (Baix Ebre).- El candidat de Movem Tortosa, Jordi Jordan, ha proposat diverses línies d’actuació per impulsar l’economia de la ciutat. Jordan ha destacat que a la capital del Baix Ebre hi ha centenars de cases buides per rehabilitar, especialment al nucli antic. Per tal de millorar-ho, el candidat de Movem Tortosa ha proposat diferents línies d’actuació, com ara continuar les línies de subvencions de rehabilitació de façanes o la masoveria urbana, és a dir, que les cases de propietat municipal se cedeixin a col·lectius joves a canvi de la seua rehabilitació. A més, ha recordat que a Tortosa hi ha 2.700 habitatges buits i que amb aquest nou pla d’actuació la situació canviaria a vuit anys vista. Jordan ha remarcat que aquest programa ja s’ha implantat a municipis com ara Vilafranca del Penedès on, en quatre anys, s’han rehabilitat un total de 40 cases. A més, també ha recalcat que aquest projecte s’adequaria a la idea d’una ciutat més compacta, una de les propostes de Movem Tortosa. / Via Canal 21 Ebre


Rescaten a una dona del seu vehicle per les altes pluges a Castelló\nEl Consorci Provincial de Bombers ha sigut mobilitzat per a rescatar als viatgers atrapats per l'aigua a Moncofa, a Almassora i Vila-real.\nUna dona ha sigut rescatada del seu vehicle a Castelló quan li han sorprès les fortes pluges que s’han precipitat a primera hora d’aquest matí de dijous. Aquestes mateixes pluges també han afectat a una dotzena de vehicles que es trobaven circulant en les localitats de Moncofa, Vila-real i Almassora.\nEl Centre de Coordinació d’Emergències de la Generalitat ha activat per a avui dijous la preemergencia per pluges amb nivell taronja, amb acumulacions superiors als 40 litres per metre quadrat en tot el litoral sud de la província.\nAquestes fonts adverteixen a més del risc nivell groc de tempestes i pluges a l’interior de les tres províncies de la Comunitat Valenciana.\nL’Ajuntament de Castelló assenyala que les intenses pluges han obligat a tallar el tràfic en diversos punts el Camí Enramada, afectat pel desbordament del Barranc del Sol. Insisteix a recomanar que els ciutadans s’abstinguen d’agafar el cotxe per les autovies mentre l’alerta per pluges continue.\nL’accés a la ciutat des del nord per la N-340 ha estat tallat a l’altura de la Magdalena, per la qual cosa es recomanava l’autovia CV-149 per al tram Castelló-Benicàssim, localitat que alberga des d’avui el festival de reggae Rototom Sunsplash.


Breu resum de les ventades del dia 24 de gener 2009 a Lleida\nTenemos 5 invitados conectado\tNoticias\nImagen en vivo\tBreu resum de les ventades del dia 24 de gener 2009 a Lleida\tEscrito por redactor\tDIA 24 DE GENER: ventades molt fortes, havent-hi ALGUNES destroses. D’entre altres, podría destacar-se la Pineda en filera de Gimenells, que podría haver patit un 15% de pins derribats.En quan a cops de vent més forts a Lleida ciutat, ha estat la sisèna ventada, des de que es messura el vent (1976), però tenint en conte el gran abast comarcal (totes les contrades) podría haver tingut més importància.La direcció del vent va ser aponentada, entre 260º i 290º amb 19 hores del quart quadrant (oest-nord-oest) i 5 hores del tercer quadrant(sud-oest). Entre les 10:30 i 14 hora solar, van bufar els vents més forts de la jornada amb 8 cops de més de 100kms/h i dos cops de l’oest (280º) que van arribar a 108kms/h. La velocitat mitjana de les 24 hores, des de les set del matí del dia 24, fins les set del dia 25, va ser de 27,8 kms/h, i de 0 a 24h, s´estima d´uns 32,2kms/h. Els deu minuts més intensos van tenir una velocitat mitjana de 72kms/h a les 12:10 a 13m d’alçada. A dins de la ciutat de Lleida, una estació Davis a 30 metres d’alçada sobre el carrer en un desè pis, es van mesurar 21 cops de vent de més de 100kms/h, un cop màxim de 117kms/h i van haver 14 intervals de deu minuts amb velocitats mitjanes d’entre 60 i 72 kms/h. Altres cops de vent al Segrià i comarques, van estar de: Raimat, 104kms/hAlcarrás, 105 kms/hAeroport de Lleida-Alguaire, 129kms/h. Cervera, 107 kms/hTàrrega: 96 kms/hCastellnou de Seana, 102 kms/hLa Granadella, 105 kms/hAlbesa, 84 kms/hAl Pirineu, els cops de vent als cims de les montanyes per damunt de 2000 a 2500m d´alçada, van estar més forts, d´entre 130 i 162kms/h, essent el cop més fort de 162kms/h a 2445m d´alçada al Pic Salòria, fronterer entre el Pallars Sobirà i Andorra. Tècnics de medi ambient han detectat desenes de gavines tridàctiles als estanys d´Ivars d´Urgell, Guingueta D´Aneu i el partidor de Gerb a les comarques de Lleida, arrosegades des de l´Atlàntic pel vendaval. Comenten que fa 26 anys, també va passar un fet tant estrany.Creiem que aquest vendaval de fa 26 anys, corresponderia al del26 de març de 1983 en que a Lleida ciutat es van assolir:A) Un cop màxim de 119kms/h. B) Entre les 10 i 15 hores es van registrar 24 cops de vent de 100kms/h o superiors. C) Va bufar el vent les 24 hores.D) La velocitat mitjana diària va ser de 32kms/h, de les més altes historicament registrades.E) Van haver tres intervals de deu minuts amb velocitats mitjana sostingudes de 72kms/h


L'Agulla: de febrer 2009\nMarina Rossell. Clàssics catalans. CD gravat en directe al Liceu\nSóc amant de la cançó d’autor, independentment de la llengua en què s’hagi compost i s’interpreti; sigui el francès, l’anglès, el castellà, el català o el bantú... perquè la cançó és un gran valor d’expressió de sentiments, de reivindicacions i de motivacions humanes; és la poesia sumada a la força expressiva de la música, que pot endolcir o sacsejar, entendrir o revoltar. Ara estic contenta perquè feia temps que en la cançó catalana no trobava un disc tan engrescador com aquest, i que tant reflecteixi el que és per a mi la cançó.\nMarina Rossell ha publicat un CD amb un concert en directe gravat al Liceu, amb cançons plenes de dolçor i de força alhora. Hi té cançons pròpies, majoritàriament cançons d’amor; i també cançons populars reinventades, amb arranjaments innovadors, però sense passar-se (perquè els que de vegades volen ser tan moderns acaben sent carregosos). Jo diria que és un disc ple de llum mediterrània, amb fonaments molt catalans, però alhora universalista, en el so i en el missatge. Destacar també l’encert dels arranjaments musicals de tot el disc, que saben complementar les lletres amb qualitat i sense ofegar instrumentalment.\nCrec que la Marina és una persona plena d’amor, que transmet amor parlant i cantant, i alhora, estima allò que fa i ho contagia. Del disc, em quedo especialment amb dues cançons que ha compost ella: “Mare de Déu del món”, una mena de pregària que ens convida a l’amor i a viure la vida intentant ser millors; i “Dies, idees i amor”, dolça i enèrgica. Si voleu fer-ne un tastet, visiteu la web www.marinarossell.com, on podeu escoltar tres temes del disc, entre aquests “Mare de Déu del Món”. Maria-Josep Hernàndez\nSón deu dies entre Nadal i Reis. Hi vaig amb un fill meu i la seva companya. L’objectiu és anar a veure in situ un germà meu que viu des del 92 al Senegal i, en concret, des de fa un any a la regió de la Casamance. És escolapi. Viu amb una petita comunitat en una casa a tocar d’una escola i un centre on viuen una trentena de nens que ca seva els queda molt lluny de l’escola. És una zona rural. Aquells dies la canalla feia vacances; per tant, ni a l’escola ni al centre on viuen hi ha nens i nenes. (Llàstima, penso.) Un cop allà, fora d’un dia o dos, no fem sinó anar amunt i avall amb els de la casa, anem allà on van i on ens porten: casaments, aniversaris de difunts, ordenacions de diaques, presentació de la primera edició del Nou Testament en diolà (llengua de bona part de la població), primeres misses de preveres en els seus pobles, preparacions de les festes corresponents, visita d’una granja i una explotació agrària, d’una casa de colònies en construcció, d’una granja escola (que ha viscut alts i baixos importants), visites a alguna família i a alguna petita comunitat de religioses... El temps de Nadal amb les vacances de la canalla, i dels estudiants en general, i que ara no és temps de pluges, fa que sigui una època de celebracions.\nAmb una visita d’aquestes característiques no puc “parlar”, doncs, de la Casamance, sinó més aviat d’algunes impressions meves de fets, de situacions... Se’m fa difícil destriar-les, perquè se’m barregen les físiques –llum, foscor, estelada, relleu, vegetació, fauna, temperatures...– i les humanes –població, manera de viure, manera de guanyar-se la vida, habitatge, alimentació, llengües, sanitat, vies de comunicació, transport, presència de les religions, esdeveniments lúdics i culturals... (seguint la divisió tradicional de la geografia: física i humana). Des de totes aquestes perspectives o àmbits vaig ser “impressionat”. Els dies van ser intensos justament per la gran quantitat d’impressions fruit del contrast. Vet aquí una paraula clau: contrast. Per a mi que només he visitat alguns llocs de l’Europa occidental, el contrast va ser molt gran, molt ric, molt trasbalsador (tant pels contrastos físics com humans, seguint la comparació amb la geografia).\nPensant en L’Agulla, però, destacaré alguns d’aquests fets o situacions: L’acolliment de la comunitat i, en general, l’acolliment per part de tothom allà on anem (exceptuant un dia que vam estar en un lloc “turístic” de la costa; allà perseguien d’una manera abassegadora els forasters per vendre’ls algun souvenir). La senzillesa de la comunitat, en consonància amb la senzillesa de l’entorn en què viuen. El xoc, el descol·locament i el trasbals meus em feien pensar molt en la situació que viuen els senegalesos (i molts altres immigrants) quan vénen aquí (evidentment en unes condicions i situació precàries, que no tenen res a veure amb les meves). El diferent tarannà i enfocament d’accions portades per europeus: les unes encaminades a produir amb mà d’obra d’allà i direcció europea; les altres, encaminades a preparar gent perquè es faci responsable d’uns horts, uns camps o un bestiar. La desproporció entre el pes de l’ajuda real externa i la quantitat de cartells d’Estats (l’espanyol entre altres) i organitzacions “ajudants”. Veure un hospital acabat de fa un quant temps, però tancat perquè no se’l pot equipar. La vida de la canalla a l’aire lliure, sempre en colleta, campant-la. Hi ha pocs cotxes i poc transport públic, de pas incert: és habitual deixar pujar les persones que van a peu per camins i carreteres. La manera de viure la “festa”, molt viva, col·lectiva, fora de l’ordinari quotidià... I, per acabar, vull explicar-vos una petita anècdota: A la vora d’un camí hi havia un home que venia ceràmica, molt senzilla; n’hi vaig comprar; li demano si me la pot embolicar; va a buscar paper i torna amb una pàgina d’una revista i un full de llibreta: en aquell moment no sabia que em feia un dels regals que guardo amb més tendresa; al full hi havia un conte escrit per una criatura.\nPublicat per: Redacció a les 13:08 Cap comentari:\nTota una vida per Àfrica. Josep Frigola. Cossetània Edicions. Col·lecció Tinter. Valls 2008.\nLes pàgines d’aquest llibre són un recull de cartes, escrites per en Josep Frigola, tal i com diu ell mateix, “sense cap més pretensió que la de donar notícies als familiars i amics” des de l’Àfrica (Burkina Fasso i Níger). País a on va marxar, com a missioner de l’orde dels Pares Blancs, a finals de l’any 1965 i on viu des de fa més de quaranta anys.\nEls escrits han servit per fer de pont, i ser portaveu de la realitat d’un país víctima sempre de la desinformació, sense grans protagonistes ni herois. Són el testimoni d’una persona que ho va deixar tot per viure amb la gent que més ho necessita, amb l’únic objectiu d’ajudar en l’autodesenvolupament de les persones, a partir dels nivells més bàsics i essencials: la sanitat i l’educació, independentment d’ideologies i creences. No és un llibre dogmàtic, són les reflexions d’una persona que la seva fe l’ha portat a fer allò que creu que diu l’evangeli, que ell anomena la missió.\nA la seva darrera carta de primers de desembre del 2008, diu: “Crec, doncs, que en les comunitats creients d’arreu, immerses i difuses en la gran comunitat humana, hi ha d’haver un capgirament gairebé radical per posar-nos de debò, personalment i socialment, al servei dels més desheretats” ...\nEl llibre ens permet endinsar-nos en la realitat d’un continent, i la constatació que aquesta realitat no és pas millor, segurament tot el contrari, que fa 40 anys, qüestionar-nos el perquè de la seva situació, i quin sentit té ser missioner avui. Sempre amb un llenguatge molt ric, amb clars trets de l’Empordà, que no ha perdut amb el pas els anys. Amb un to vital que transmet optimisme, paciència i compromís. Lourdes Sellarès\nPublicat per: Redacció a les 19:19 Cap comentari:\nEtiquetes: Nùmero 63, Per airejar el cervell\nAquesta nit passada, que ha precedit el darrer dia de l’any, he dormit malament. Mig en somnis mig despert, he vist coses angoixoses i a la vegada esperançadores. En llevar-me, he pensat que ho havia de posar per escrit per poder-ho enviar a la gent que m’estimo, abans que l’any s’acabi del tot, com si es tractés d’una darrera oportunitat que se m’oferia de regenerar-me a mi mateix. Aquí ho teniu, escrit d’una bursada, tal com raja del dolor i la confusió...\nEm veig a la vegada al llit i en un entorn que mai no he vist, però que aquests darrers dies se m’ha fet d’alguna manera proper. Com passa sovint en els somnis, hi ha diversos escenaris alhora, barrejats. El primer, dins una casa que s’aguanta de miracle en un raval de Gaza. Cauen bombes de pertot arreu i les ruïnes fumegen. Dins l’habitació on som, hi ha molta gent amb cares espantades, els ulls oberts al terror. Se senten grans explosions, crits i plors. De sobte, un home, el pare de família, diu en veu alta i tranquil·la que ha d’anar a buscar pa per als seus fills. Es diu Salah i és un palestí que invoca Déu en la seva misericòrdia. S’aixeca i surt decidit sense que cap raonament el pugui deturar... “En el Nom de Déu únic, Al·lah”, li sento recitar mentre obre la porta i surt.\nEl segon escenari és fora de Gaza, just en la frontera. Una colla de blindats hi fan fila. Meïr, un noi jove jueu prega YHWH en el seu cor dividit. Ja fa dies que el patiment de tanta gent treballa el seu cor ple de dubtes. La seva pregària és pura: demana saber què ha de fer. El fet de ser soldat del Tsahal no l’eximeix de fer-se preguntes...\nEl darrer escenari és en un poblet no gaire lluny, a pocs quilòmetres dins la terra d’Israel. La Zahar és una jove dona palestina de fe cristiana, que hi viu des que es va casar amb un jueu. Tenen un nen de dos anyets, que dorm tranquil, mentre la mare vetlla i el pare és al treball en el torn de nit. És fosc a fora i per dins: la por és omnipresent, es mastega. La Zahar prega el Déu d’Israel, de Jesús, per combatre la por, per demanar la pau, el perdó...\nAmb un pa rodó tret del món dels somnis sota el braç, Salah torna content cap a casa. Ja s’imagina l’alegria dels seus fills quan vegin l’aliment de cada dia. Aquella rialla que faran el compensa de totes les pors i humiliacions patides. És a poques passes de casa. Un xiulet seguit d’una explosió i Salah cau fulminat. La sang li raja de les moltes ferides i fa un bassal a terra.\nUn míssil sortit de qui sap on impacta en la casa de Zahar, just en el moment que ella ha anat a la cuina a preparar el biberó per al seu fill. El nen ha rebut prou metralla per anar-se’n d’aquest món sense gairebé ni haver-lo vist. Un dolor sord creix dins el cor de Zahar, paralitzada a la porta de la cambra. L’odi li enfosqueix la mirada. La sang del seu fill, la que ella li ha donat, vessada, taca les robes del llitet i el terra. Ella se sent incapaç de dir res, muda de cop. El seu cor continua pregant amb la pregària del seu Senyor: perdonar? a qui i, sobretot, com?\nMeïr es troba dividit entre obeir els seus comandaments o fer objecció de consciència i desertar del seu lloc militar. Sap bé la pena que l’espera si ho fa i posa en perill la seguretat dels altres. Veu desconfiança i por en els ulls dels seus companys, com si llegissin en el seu cor. Pot abandonar-los?\nEntre el soroll i la fumarada dels meus somnis, una mena de terbolí giravolta sense parar i ho barreja tot. Un pa que havia de ser aliment per als fills, aliment de vida, és tacat de sang, una sang més eloqüent que la d’Abel el just, vessada per un nen innocent en el seu llitet, i el perdó demanat per una mare per a un món diferent. Tot plegat, posat damunt les balances que Meïr es mira angoixat, sense saber què decidir... Segons el que faci, li pot caure pena de mort...\nVivim com si fóssim “guapos per sempre”, és a dir, com si mai no tinguéssim limitacions, com si sempre fóssim joves i ens n’haguéssim de conservar, com si la mort no existís... En aquest context ens costen especialment de pair les limitacions psíquiques o físiques, tant és. La nostra dificultat per encaixar-ho es deixa notar, per exemple, en la necessitat continuada d’anar canviant la paraula que utilitzem per definir la gent que pateix cert tipus de limitació: subnormals, deficients, disminuïts, disca-pacitats, persones amb depen-dència... La bona intenció hi és, però els mots acaben convertint-se en insults.\nEn definitiva, tots som en certs moments de la vida, discapacitats i aquesta limitació no depèn només de nosaltres mateixos sinó de com els altres ens veuen.\nEl llibre ve acompanyat d’un DVD que permet, per exemple, tractar el tema en fòrums i debats. De debò que està molt bé. Mercè Solé\nPublicat per: Redacció a les 19:24 4 comentaris:\nPublicat per: Redacció a les 12:54 Cap comentari:


PSOE i PP pacten que Manuel Marchena presideixi el Consell del Poder Judicial La República\nPSOE i PP pacten que Manuel Marchena presideixi el Consell del Poder Judicial\nACN – El PSOE i el PP han pactat que Manuel Marchena sigui el pròxim president del Consell General del Poder Judicial (CGPJ) en substitució de Carlos Lesmes que esgota […]\nManuel Marchena, al centre de la imatge / ACN\nACN – El PSOE i el PP han pactat que Manuel Marchena sigui el pròxim president del Consell General del Poder Judicial (CGPJ) en substitució de Carlos Lesmes que esgota mandat al desembre. L’executiu de Pedro Sánchez ha acceptat situar un conservador com a president a canvi que hi hagi una majoria de vocals progressista: 11 proposats pel PSOE (previsiblement un per Podem) i 9 pel PP.\nFonts de La Moncloa confirmen l’acord i remarquen que suposa una “renovació” per a una justícia que “necessita normalitat institucional i credibilitat”, especialment després de la polèmica sobre l’impost de les hipoteques. Marchena és actualment el president de la Sala Penal del Tribunal Suprem i era qui havia de liderar el judici del procés, que arrencarà al gener. L’elecció com a president l’apartaria de la presidència del tribunal.\nAcord entre les dues principals forces polítiques espanyoles per renovar el màxim òrgan de govern dels jutges espanyols. PP i PSOE han pactat situar al capdavant del CGPJ Manuel Marchena, l’actual president de la Sala Segona o Sala Penal del Tribunal Suprem i de perfil conservador.\nEls responsables de la negociació entre PP i PSOE per arribar a decidir un nou han estat l’exministre de Justícia Rafael Català i l’actual titular del ministeri, Dolores Delgado, i van arrencar al juliol. Finalment, i amb el vistiplau de Pedro Sánchez i Pablo Casado, han pactat el nom de Marchena coma president i també dels 20 vocals que hauran de configurar el nou CGPJ durant els propers cinc anys.\nEl govern espanyol ha acceptat rellevar un perfil conservador com Carlos Lesmes per un altre com Manuel Marchena a canvi de tenir una majoria progressista. El CGPJ està format per vint membres -anomenats vocals- i el reglament determina que han d’estar escollits pel Congrés i Senat entre jutges i juristes de reconegut prestigi.\nPer tant, els partits polítics parlen amb prudència de Marchena i s’hi refereixen com a “candidat” que després hauran de refrendar els mateixos vocals. “Però els partits creiem que seria un excel·lent candidat, és un bon missatge de professionalitat i continuïtat, molts juristes i jutges i fiscals estan satisfets”, ha manifestat l’exministre Rafael Catalá


Jardí de gel. 5a edició, any 2010 — El premi literari 7Lletres\nJardí de gel. 5a edició, any 2010\nJardí de gel. 5a edició, any 2010 https://www.ccsegarra.cat/cultura/el-premi-literari-7lletres/el-premi-literari-7lletres/guanyadors/5a-edicio-any-2010 https://www.ccsegarra.cat/cultura/el-premi-literari-7lletres/el-premi-literari-7lletres/guanyadors/5a-edicio-any-2010/@@download/image/Jardí de Gel.jpg\nMiquel Àngel Vidal Pons (Binissalem, 1962)\nLlicenciat en filologia hispànica i doctor en filologia catalana), ha publicat les novel·les El batec de la fosca (Quaderns Crema, 2001), L'escriptora de bestsellers (Bromera, 2003), Encara que sents com creix la nit (El Gall Editor, 2005), El jardí de les Hespèrides (Editorial Moll, 2008, i La ciutat de les ànimes (Ensiola, 2016); els aplecs de contes Distàncies curtes (Lleonard Muntaner Editor, 2003), Cal·ligrafies agòniques (Perifèric, 2004), La mesura de les coses (Edicions Proa, 2005) i Jardí de gel (Pagès Editor, 2010); les obres de teatre El conyac de Voltaire (El Gall Editor, 2004), Sang aliena (Editorial Moll, 2010), La nit de glòria d'AM (Bromera, 2011), El bosc de Birnam (Lleonard Muntaner Editor, 2015) i Equacions de dues incògnites (Cal Siller, 2016); els reculls d'articles El fill del segle i Res no és el que sembla (Can Sifre, 2006 i 2008) i la biografia de Llorenç Moyà La tebior dels dies (El Gall Editor, 2013).\nTambé ha tingut cura de diverses edicions i estudis.\nA més del 7lletres, estat guardonat amb diversos premis literaris de narrativa, dramàtica i periodisme, com el Ciutat d'Alzira de teatre (2010) i el Ciutat de Palma de Novel·la (2016).\nJardí de gel (Pagès Editors)\nJardí de gel és un aplec de contes amb diversitat d’espais però sobretot de temps (des de la Setmana Tràgica o la Primera Guerra Mundial fins avui en dia) que explora en el conflicte de les relacions humanes en el relativisme de les idees i els fets, en la violència, la traïció i la venjança. Parmènides nega el moviment. Els sentits ens fan creure que tot és canviant i efímer, però la raó ens adverteix de la seva immutabilitat. Com un jardí de gel. Les històries d’aquest llibre naveguen per un món en transformació i alhora fix, per uns fets i uns personatges canviants i alhora permanents. Tingui raó o no Parmènides, la metàfora és vàlida.


Com decorar amb el color verd - idees d'apartamentsLlegir Més\nPrincipal idees d'apartaments Com decorar amb el color verd\nCom decorar amb el color verd\nFoto © Behr - Avocació natural.\nLes tonalitats del verd tenen la possibilitat de ser un color càlid o fresc, segons el to, convertint el verd en un dels colors més versàtils per a la decoració. Les diferents tonalitats de verd permeten utilitzar la tonalitat per a un efecte calmant o energètic en qualsevol habitació com a color de paret, color de mobles o brillantor en accessoris.\nCada color té un significat o estat d’ànim assignat per la cultura popular. El verd és conegut com el color de l’abundància i de la vida; al cap i a la fi, l’herba, les fulles i les plantes verdoses reflecteixen l’energia de la vida. Això significa que heu d’anar amb compte al seleccionar l’ombra adequada del verd per decorar la vostra llar. Els verds relaxants són meravellosos per als dormitoris, mentre que els verds energitzats són perfectes per socialitzar zones.\nEl verd és un color càlid o fresc ">\nConèixer els fonaments bàsics dels colors càlids versus frescos facilitarà totes les vostres opcions de color a mesura que seleccioneu un teixit, un moble i una pintura. Tant amb tons càlids com frescos, el verd pot anar cap a qualsevol direcció a l'escala de temperatura. El verd pur es considera generalment fresc si el blau i el groc són igualment equilibrats. El verd que veieu en una roda de color és un verd perfectament equilibrat que s’adapta més a logotips de negocis, joguines i plàstics de jardí.\nA la indústria de la pintura arquitectònica, els verds s’expressen mitjançant valors RGB (vermell, verd, blau). Si veieu el valor RGB d’un color de pintura verda, podeu comprendre si és càlid o fresc mirant la relació entre (R) i (B) de la fórmula. Un color de pintura verda com Sherwin-Williams Aloe és un verd fresc, ja que el valor (B) blau és lleugerament més gran que el número (R) de la descripció del valor RGB de la pàgina de detalls del color. La indústria de la pintura arquitectònica també utilitza descripcions de colors per identificar alguns verds com a "grocs-verds". Es consideren verds càlids, mentre que els verds blaus són considerats frescos.\nDecoració amb verds\nLes tonalitats de color verd salvatge, amb tons grisos, són un dels verds més populars en la decoració i sovint es considera un color neutre en la decoració. El verd salvatge i altres grisos verds poden fer proves i errors per obtenir el color adequat a causa de les tonalitats blaves que hi poden estar presents, però només es fa palès un cop afegit el verd salvatge a prop d’un element de colors càlids de la sala. Els armaris i mobles de fusta de mitja llum són sovint els fulls de color verd blau blau a causa de la juxtaposició de blau i groc a la roda de colors. Un verd càlid pot ser una millor opció si el vostre verd salvatge se sent fred al costat dels colors existents a l'habitació.\nEl blau verd o l'aigua també es poden considerar verds de tonalitat fresca. Aquests colors frescos i divertits són més vibrants que el verd salvatge però també poden ser calmants. Aqua és un color sorprenentment versàtil que transcendeix la decoració de platja en esquemes de colors contemporanis amb facilitat.\n5 considerar els verds de tonalitat fresca\nHerhr Garden 420D-5\nPilot de llum lliscada PPG1033-4\nQuan veieu el terme "verd càlid", el que realment significa és de color groc-verd. La poma verda, el chartreuse i el wasabi són els millors calents verds actuals en la decoració. Els greixos càlids poden estar silents o nítids i nítids.\nUn esquema de colors contemporanis amb fustes fosques i altres colors profunds funciona bé amb un oliva silenciat o un verd wasabi. Un groc-verd vibrant és divertit en una paleta vintage, amb aparells de rosa i groc, o fins i tot vermell. És imprescindible tastar un verd càlid viu a l'habitació, ja que aquest color viu pot desbordar-se en grans dosis. Tanmateix, un verd de tonalitat càlida té un accent perfecte.\n5 Verds amb tonalitat càlida a considerar\nSpot de jardí Sherwin-Williams SW6432\nArticle AnteriorDinar de veterans de Texas Roadhouse gratuït 2019\nArticle SegüentHi ha pintures especials per als banys?\nFoto © Behr - Avocació natural. Les tonalitats del verd tenen la possibilitat de ser un color càlid o fresc, segons el to, convertint el verd en un dels colors més versàtils per a la decoració. Les diferents tonalitats de verd permeten utilitzar la tonalitat per a un efecte calmant o energètic en qualsevol habitació com a color de paret, color de mobles o brillantor en accessoris. Cada c © Copyright 2019


Guia de l'estudiant. Facultat d'Educació\n1.- Objectiu d'aquesta informació.\nAmb aquesta guia pretenem facilitar-te tota la informació relacionada i vinculada a la teua activitat universitària en la Facultat d'Educació.\nA més a través d'UACloud (a la qual pots accedir des de la pàgina principal de la UA) s'ofereix una opció de docència que permet relacionar alumnat i professorat i accedir a serveis de matrícula, pagament de rebuts, consulta d'expedient acadèmic, i-administració (sol·licitud on-line de certificats i expedició del títol), horaris, anuncis i adreces e-mail dels teus companys\nL'opció de docència et permetrà relacionar-te amb el professorat: bibliografia de l'assignatura, materials i enllaços establits pel professorat, tutories i consultes més freqüents, fitxa del professor/a, debats, controls i qualificacions, etc.\nPreguntes freqüents UACloud\n2.- Titulacions oferides en la Facultat d'Educació\nEl Grau és el primer cicle dels ensenyaments universitaris oficials. Té com a finalitat la formació general de l'estudiant orientada a la preparació per a l'exercici d'activitats de caràcter professional.\nEl Màster té com a finalitat adquirir una formació avançada, de caràcter especialitzat o multidisciplinari, i orientada a l'especialització acadèmica i professional, o bé a promoure la iniciació en tasques investigadores.\n· Grau en Maestro en Educació Infantil\nPlaces: 360 Crèdits ECTS: 240\nObjectius, normativa, calendari, secretaria etc.\n· Grau en Maestro en Educació Primària\nPlaces: 440 Crèdits ECTS: 240\nObjectius, normativa, calendari, secretaria, etc.\n· Grau en Ciències de l'Activitat Física i l'Esport\nPlaces: 100 Crèdits ECTS: 240\n· Màster en Professorat d'Educació Secundària Obligatòria i Batxillerat, Formació Professional i Ensenyament d'Idiomes\nPlaces: 500 Crèdits ECTS: 60\n· Màster en Recerca Educativa\nPlaces: 50 Crèdits ECTS: 60\n3.- Accés a estudis de Grau, matrícula, permanència i continuació d'estudis\nEl procés d'assignació de les places universitàries es troba regulat en el Reial decret 1892/2008, que va ser modificat al seu torn pel Reial decret 558/2010. Existeixen diferents vies per a accedir a la universitat. Triaràs l'opció que s'adapte a tu en funció dels estudis que estàs cursant o que hages cursat.\nL'accés està condicionat pel nombre de places que s'ofereixen i el nombre de sol·licituds que es reben. Les notes de cort són orientatives, serveixen perquè sàpies, més o menys, que qualificació hauràs d'obtenir per a aconseguir la plaça.\nEls estudis oficials de Grau tenen com a finalitat l'obtenció d'una formació general, orientada a la preparació per a l'exercici d'activitats de caràcter professional.\nEn la pàgina web del Negociat d'accés tens la informació que necessites.\nPreinscripció en el Districte Únic de la Comunitat Valenciana\nNotes de tall per titulacions\nMatrícula per al nou alumnat i continuació d'estudis\nL'estudi té 240 ECTS, distribuïts en 4 cursos de 60 crèdits cadascun.\nMatrícula a temps complet: A partir de 48 crèdits ECTS.\nMatrícula a temps parcial: De 24 a 47 crèdits ECTS.\nMatrícula reduïda De 6 a 23 crèdits ECTS en atenció a discapacitat. Ací tens el Reglament d'adaptació curricular.\nUna vegada finalitzat el termini de preinscripció, s'obrirà el període de matrícula per al nou alumnat. En els següents enllaços tens tota la informació que necessites.\n¿Com procedir després dels resultats de preinscripció?\nMatrícula d'inici en els estudis de Grau\nTIU (Targeta d'identificació universitària)\nAmpliació de matrícula del segon semestre\nAltres qüestions relacionades amb la matrícula\nCost de matrícula\nAcreditació nivell B1 en llengua estrangera\nGestió del teu expedient a través d'UA-Cloud\n4.- Accés a estudis de Màster Universitari en Professorat d'Educació Secundària, permanència i reconeixements\nRequisits per a l'accés al Màster\nHoraris. Horaris reixeta.\n5.- Accés a estudis de Màster en Recerca Educativa\nEstar en possessió d'un títol universitari oficial espanyol o un altre expedit per una institució d'educació superior de l'EEES (Espai Europeu d'Educació Superior) que faculten en el país expedidor del títol per a l'accés a ensenyaments de Màster.\n6.- Beques, bonificacions i exempcions\nPodràs sol·licitar la beca que concedeix el Ministeri d'Educació, Cultura i Esport, la beca de la Generalitat i l'exempció de taxes de la Universitat d'Alacant. En qualsevol cas, solament et concediran una d'elles.\nRequisits acadèmics: Nota mitjana mínima establida (segons convocatòria i estudi), percentatge mínim d'aprovats (segons convocatòria i estudi) i nombre de crèdits matriculats tant en el curs anterior com en l'actual.\nRequisits econòmics: No superar els llindars de renda establits en cada convocatòria i no superar els llindars patrimonials establits en cada convocatòria.\nLes sol·licituds de beca s'emplenaran telemàticament a través de les corresponents pàgines web:\nL'alumnat que rep beca del MEC (Ministeri d'Educació i Ciència) o exempció de taxes de la Generalitat Valenciana està exempt del pagament de les taxes acadèmiques de matrícula.\nSi no compleixes algun dels requisits per a sol·licitar beca se t'aplicarà el cobrament cautelar i sí hauràs de pagar les taxes acadèmiques. En cas que se't concedisca la beca sol·licitaràs en la secretaria la devolució de taxes. En la teua UA-Cloud/secretaria /beques tens disponible la informació sobre la teua situació.\nPer a poder gaudir d'aquestes bonificacions, l'alumnat haurà de presentar en la Secretaria original i fotocòpia del Títol de Família Nombrosa en el qual conste que el llibre de Família Nombrosa està renovat, almenys, fins avui d'inici del curs. Per a actualitzar el Títol de Família Nombrosa en el termini més breu possible, pot anar personalment a la següent adreça:\n7.- Reconeixement/transferència de crèdits i convalidacions\nRequisits formatius complementaris per a l'homologació d'estudis estrangers\nCom a estudiant de la Facultat d'Educació tens la possibilitat d'enriquir el teu període d'estudis mitjançant diverses modalitats d'intercanvi, a través de diversos programes de mobilitat nacional i internacional.\nMés informació: Secretariat de Mobilitat\n10.- Treball Final de Grau / Treballe Final de Màster\nTreball Final de Màster: Professorat d'Educació Secundària\nTreball Final de Màster: Recerca Educativa\n11.- Programa d'Acció Tutorial (PAT)\nEl Programa d'Acció Tutorial de la Universitat d'Alacant és una acció orientada a la millora de l'atenció integral de l'alumnat, que promou el Vicerectorat d'Estudis, Formació i Qualitat, a través de l'Institut de Ciències de l'Educació (HISSE).La seua durada és d'un curs acadèmic i amb vista a continuïtat en cursos posteriors.\nL'estructura de treball del programa està formada per la coordinació general de l'HISSE, que genera un pla de treball marque en el qual s'integra la supervisió, la provisió de recursos formatius i d'orientació, l'avaluació del Programa, i la coordinació de Centre (Facultats i Escola) que assumeix les responsabilitats directes en el si de cada Centre, encarregant-se, entre altres temes, d'adaptar el programa a les peculiaritats de cada Centre, amb la finalitat d'aconseguir una major funcionalitat i rendibilitat.\nPer a una major informació es pot consultar el següent enllaç. Informació sobre el PAT.\nEls tutors de la Facultat d'Educació estan coordinats per la professora Asunción Lledó Carreres.\nPer a més informació podeu consultar el seu blog\n12.- Calendari acadèmic\n13.- Preguntes freqüents


paperum: de gener 2017\nTorrada de Sant Sebastià a l'institut\nEl passat divendres l'APIMA de l'institut va organitzar la torrada de Sant Antoni i Sant Sebastià. Després d'una passejada dels dimonis per les aules, els alumnes, professors i alguns pares i mares van torrar botifarrons, xulles, llonganisses i fins i tot sardines, a les graelles preparades al pati. Tot i que la pluja en algun moment va fer acte de presència, ens ho vam passar molt bé!\nPublicat per toninandbus30 a 1:02 Cap comentari:\nEtiquetes de comentaris: Torrada de Sant Sebastià a l'institut\nI un altre grapat de gloses...\nAmb en Lluc feim biologia, N'Astrid ens ensenya anglès\nsempre és tot un festival. i quan fa de policia\nA ningú li té mania, li falta un poc d'alegria\nperò a tothom li diu pardal. i pensa que ho hem entès.\nLes classes són avorrides N'Imma mai està contenta,\ni sempre em qued dormida, és una mica salvatge,\nma mare, l'han avisada necessita un bon massatge\ni em castiga tot lo dia. i amb els deures ens rebenta.\nSa de mates és pesada, En Miquel molt bé dibuixa\ncada dia deures mana, i nosaltres enquadram.\nno es cansa de repetir, Quan s'enfada molt flipam,\nperò no sap què ha de dir. però a mi me la té fluixa...\nEl divendres ve na Tona, En Mateu, de Socials\nencara que tant ens en dóna, ens ensenya Geografia\nella tan encantadora, i no fa de policia\nens xerra tota l'estona. i no diu que som pardals...\nProfessora ja fas mal,\nmai no atures de xerrar,\nno ens deixes descansar\ni, a més tenc mal de cap.\nHa nevat a l'institut,\nhan sortit tots menys en Lluc,\nque els controls ha corregit,\nfent la feina com un ruc.\nJo no faig filosofia,\nperò l'any que ve en tendré,\nja em veig llegint cada dia\ndel masclisme i el saber.\nQuan na Mercè ha d'explicar,\nsempre amb veu de canari,\nque és un crit necessari,\nara i sempre vol frissar.\nAhir va ser Sant Antoni\ni a la sorra va nevar,\nni diable ni dimoni\nel fred van aguantar.\nNo tenc imaginació\nper fer una bona glosa,\nperò tenc motivació\nde fer-la sempre el millor.\nPublicat per toninandbus30 a 2:36 Cap comentari:\nEtiquetes de comentaris: Més gloses...\nGloses als professors\nGloses de Sant Antoni (de bon rotllo, eh?)\nNo m'agraden els professors\ni menys les assignatures,\npreferesc les aventures\ni no passar tants dolors.\nDins el meu ordinador\nvull tot el dia estar,\njugant a un joc de manar\ni acabar sent guanyador.\nDivendres és el millor\nperquè acaba l'institut,\na la pilota faig un xut\ni m'oblid del professor.\nAmb en Toni Català\nen temps de desdoblament,\nfeim un gran experiment\nestudiam el cos humà.\nAmb na Margalida Mas\nara feim accentuació\ni jo me faig el coió;\nel meu interès és escàs.\nAmb el professor Cerdà\nno ho fa amb alegria\nnomés l'escolta n'Adrià.\nSocials amb en Palmer\nhem après d'agricultura\ni adquirim molta cultura,\nperò jo ja no puc més.\nLa profe de castellà\nens ensenya Lazarillo\ni jo pens amb el “membrillo”\nque me menjaré demà.\nLa profe d'anglès, n'Homar,\nté molt geni i és estricte,\nperò jo no en som addicte\ni la voldria jubilar.\nDe na Lena vos vull dir:\ntot el dia gesticula,\ndel riu sembla una angula\ni de riure ens fa morir.\nCada dia amb furgoneta\nen Carlos ve a l'institut,\nté un alemany collonut\ni del renou té rabieta.\nEm Guiem em té mania\ntot i que explica bé,\ni jo ja no sé què fer\nper sofrir-lo un altre dia.\nEls cabells despentinats\nsempre du la professora,\nés molt bona oradora\nperò ens té a tot cansats.\nEn Ferran és el millor\ntot el dia ens té ocupats,\nperò ens té molt carregats\n3rESO B i C Projectes\nPublicat per toninandbus30 a 23:36 Cap comentari:\nEtiquetes de comentaris: Gloses als professors\nS'acosta la festa de St.Antoni!\nEL PI DE SANT ANTONI A POLLENÇA\nEl dia 17 de gener, Sant Antoni, és la festa de la pagesia i tots els pobles de Mallorca ho celebren amb foguerons i beneïdes d’animals. A Pollença, hi destaca el Pi de Sant Antoni o de Ternelles (possessió d’on es duu el pi).\nEls joves tallen el pi, el pelen i el deixen ben preparat el mateix dia de Sant Antoni, de bon matí. Després el baixen cap el poble i el planten enmig de la Plaça Vella perquè els més atrevits l’intentin pujar. El tronc sol fer una vintena de metres. Amb la seva fusta es fan les espases dels pirates pel dia de la Patrona, dia 2 d’agost.\nJoan i Miquel, 3rESOB\nPublicat per toninandbus30 a 23:49 Cap comentari:\nEtiquetes de comentaris: La festa de St.Antoni\nEntrevistam la coordinadora mediambiental


Com utilitzar endolls de Armènia a Dinamarca\nConnectors, preses de corrent, adaptadors i altra informació necessària per viatjar des de Armènia a Dinamarca en aquesta pàgina. Si voleu un informe per a altres països, torneu a iniciar l’ assistent per trobar a adaptadors elèctrics per al vostre viatge aquí .\nLa tensió no és exacta, però la diferència sol ser tolerable pels dispositius elèctrics. És molt segur connectar el vostre aparell elèctric de Armènia a Dinamarca sense un adaptador de tensió. Si teniu algun problema amb un dispositiu especial, és a dir, un dispositiu mèdic, probablement voldreu demanar més ajuda professional.


El músic Joan Rovira col·laborarà amb la recollida d'aliments | Diari de Tarragona\nEl músic Joan Rovira col·laborarà amb la recollida d'aliments\nLa recollida de primavera serà els dies 26 i 27 d’abril, coincidint amb la presentació del nou disc del cantautor a la ciutat\n30/03/2019 13:23 | Actualizado a 01/04/2019 10:43\nImatge d’una recollida anterior del Banc dels Aliments, al mercat de Tortosa. FOTO: J. Revillas\nLa recollida de primavera del Banc dels Aliments comptarà amb la col·laboració del cantautor ebrenc Joan Rovira. Serà durant els dies 26 i 27 d’abril, just coincidint amb la presentació del nou disc de Rovira a la ciutat de Tortosa.\nAhir a la tarda es va gravar al mercat de Tortosa, amb Joan Rovira, l’anunci que convidarà a fer-se voluntari i a participar en la recollida d’aliments. El responsable de comunicació del Banc dels Aliments, Oscar Ologaray, apuntava que, a través de la cançó que va donar nom al segon disc del cantautor, ‘Encara tenim temps’, es recorda als ciutadans que «encara tenim temps de fer-nos voluntaris i col·laborar en la recollida d’aliments», i afegia també que «més de 2.000 famílies del nostre territori es troben en situació de pobresa». I és que el significat d’algunes de les lletres de Joan Rovira estan relacionades amb el missatge que vol transmetre el Banc dels Aliments. «Crec que l’objectiu que ens mou a realitzar aquestes recollides coincideix amb el nom del nou disc del Joan, ‘Dies millors’ i és que estem segurs que si tots, junts, seguim col·laborant arribarà un dia en què aquestes recollides ja no seran necessàries».\nEl dia 27 d’abril Rovira presentarà el seu nou disc al Felip Pedrell, i el cantautor invita al públic que hi assisteixi a col·laborar i portar aliments, que es recolliran a l’entrada. «Per a mi és un orgull poder col·laborar amb aquesta tasca tan noble i ajudar a posar el plat a taula dels que més ho necessiten», assegurava Rovira.


Tallers Festa Major’22 – La Volta\nFESTA MAJOR de Sant Narcís\nDissabte 4 de juny de 10 a 13 h\n1. TALLER TIE-DYE (lligar i tenyir) Art Clothing\nAndrea Martín (creadora de la marca Brunch And Art Club)\nEl taller consisteix a tenyir diferents peces de cotó de color blanc o clar i convertir-les en peces de colors per mitjà de la tècnica Tie-Dye. Aquesta tècnica es basa en aplicar nusos al teixit seleccionat per aconseguir estampats únics. Les persones participants només hauran de portar samarretes o peces de roba blanques o de colors clars, ganes d’experimentar i fer volar la imaginació!\nHorari: 10 – 11:30 h / 11 – 12:30 h (2 grups d’entre 10 i 15 persones)\n2. RECICLATGE DE BOSSES DE PLÀSTIC AMB LA TÈCNICA DE LA TERMOFUSIÓ\nAgostina Laurenzano (dissenyadora, investigadora i activista mediambiental)\nEl taller ideal per donar una segona vida a totes les bosses de plàstic acumulades a casa. La recuperació d’aquestes bosses consisteix a construir una gran làmina mitjançant la seva fusió, tot aplicant calor amb la planxa i premsant les làmines curosament. Es tracta de controlar els processos de la termofusió: la temperatura i el temps d’assecatge. Explorar les diferents combinacions de formes, transparències, textures i colors i aplicar-les a un objecte funcional: unes estovalles o un impermeable. Les persones participants hauran de portar bosses de plàstic i una planxa.\nHorari: 10:30 – 12:30 h


La familia com a agent socialitzador – Pla local de drogues de Terrassa\nInici/Info Drogues/L'entorn familiar/La familia com a agent socialitzador\nLa familia com a agent socialitzador\tadmin_pld\t2017-03-20T16:56:28+00:00\nL’acceptació que el consum de drogues legals té a la nostra societat i la introducció i accessibilitat al consum de drogues il·legals ha generat un important problema social i sanitari que requereix un abordatge des de diferents àmbits. El desenvolupament dels i les joves i la seva actitud vers el consum de drogues ve determinat des de la família, que actua com a principal agent socialitzador.\nLes famílies han de conèixer la importància d’educar essent crítiques amb el consum de drogues i cal que treballin, amb les filles i fills, la prevenció de conductes de risc relacionades amb l’inici dl consum. La i el jove, en algun moment, hauran de prendre la decisió de consumir o no fer-ho i els models de comportament que hagin vist al si familiar, juntament amb la informació sobre els efectes i els riscos del consum de drogues, determinaran la seva actitud i conducta.\nAbordar el consum de drogues des de l’àmbit familiar permetrà reduir els factors de risc associats a l’inici del consum i reforçar els factors de protecció que condueixen a prendre decisions més saludables en relació al consum de drogues.


Concert de Frans Cuspinera el 16 Jun 2018 a Taverna Ca la Raquel de Altres poblacions de Girona\nAcompanyat per la pianista María Poyatos, Frans Cuspinera ens presenta el seu primer disc 'Garoina' (Picap), a la Taverna Ca la Raquel (Calella de Palafrugell). Un concert íntim en format duet on es podran escoltar els temes del disc i algunes versions d'una manera molt especial.\nConcert: Frans Cuspinera el 16 Jun 2018 a Taverna Ca la Raquel de Altres poblacions de Girona (Girona - ) // Pop Rock Folk\nEl concert es portarà a terme el dia 16 Jun 2018 a les 17:00:00. Adreça: Plaça Sant Pere, 4 (17210 - Calella de Palafrugell) . Població: Altres poblacions de Girona (Girona - ).


Detenen una parella de Llinars del Vallès que robava a turistes en àrees de servei de la C-25 i l'AP-2 | NacióBaixMontseny\nDetenen una parella de Llinars del Vallès que robava a turistes en àrees de servei de la C-25 i l'AP-2\nLa dona llogava els vehicles que utilitzaven durant els cops que l'home perpetrava\nper Redacció , 27 de desembre de 2017 a les 12:04 |\nVan aconseguir sostreure 50.000 € amb objectes i diners amb el mètode “punxarodes” a vehicles que circulaven per la C-25 i AP-2. Els autors tenien una ordre d'allunyament de l'AP-7 pels mateixos fets. Els detenim!!https://t.co/J8U8wCGmmR pic.twitter.com/KHVIurbn2f\n— Mossos (@mossos) 25 de desembre de 2017\nEls Mossos d'Esquadra van detenir el 18 i el 20 de desembre una dona i un home, de 37 i 45 anys, de nacionalitats armènia i sèrbia i veïns de Llinars del Vallès, com a presumptes membres d'una organització criminal que furtava a turistes a les àrees de servei de les carreteres C-25 i AP-2. Tot plegat després que la policia detectés un augment d'aquest tipus de faltes a cotxes de turistes que circulaven per les vies esmentades.\nSegons la policia, sovint els detinguts punxaven una roda al vehicle de la víctima i el seguien fins que el conductor s'aturava al voral. Aleshores aprofitaven per sostreure els objectes de dins del cotxe. En altres ocasions feien indicacions al conductor indicant-li que patia una avaria perquè s'aturés sense ni tan sols punxar cap roda, i un cop aturat feien veure que l'ajudaven per distreure'l i perperar el furt.\nEls Mossos també indiquen que sovint els autors dels furts acostumaven a cometre les accions punibles contra persones estrangeres que molts cops no parlaven l'idioma i que acostumaven a portar grans quantitats de diners en metàl·lic a sobre.\nLa policia recorda que el juliol passat van desarticular un grup criminal que cometia aquest tipus de delicte. En aquell moment el jutge va prohibir als detinguts apropar-se a menys de 300 metres de l'autopista AP-7 al seu pas per Catalunya.\nAra, els Mossos afirmen que alguns dels autors dels furts a la C-25 i l'AP-2 eren membres d'aquella xarxa, que van canviar les vies on actuaven arran de l'ordre judicial. Es tracta, diuen, d'un grup de tres persones, cadascuna amb un rol determinat. Una furtava les pertinences de les víctimes, l'altra les distreia i la tercera llogava els vehicles que feien servir per cometre els actes delictius.\nAls dos detinguts fins ara se'ls relaciona, de moment, amb quatre furts, dos a Gurb, un a Espinelves i un altre a la Bisbal del Penedès (Baix Penedès). Els objectes i diners sostrets tenen un valor de prop de 50.000 euros, indica la policia. No es descarta implicar-los en més furts i es continua buscant l'últim integrant de l'organització criminal, tot i que els Mossos sospiten que ha marxat de l'Estat.\nEls detinguts van passar el 19 i el 20 de desembre a disposició del jutjat d'instrucció en funcions de guàrdia de Granollers, que va decretar llibertat amb càrrecs per als dos.\nSuccessos, AP-2, robatori, Mossos d'Esquadra, delinqüència, C-25, detenció, Llinars del Vallès


L'empresa Geprom abasteix les plantes de producció d'Audi i Volkswagen a Mèxic | exterior\nL’empresa Geprom abasteix les plantes de producció d’Audi i Volkswagen a Mèxic\nRedacció|2019-09-16T05:38:18+00:0016 setembre 2019|Exterior\nL’empresa Geprom, amb seu a Castelldefels (Baix Llobregat), continua reforçant la seva activitat al mercat de Mèxic amb l’execució dels primers projectes de transformació digital a les plantes de producció d’Audi i Volkswagen. Arran de l’obertura d’una oficina tècnica a Puebla, l’empresa catalana abasteix els dos segells automobilístics.\nEspecialitzada en el desenvolupament de software per automatitzar i digitalitzar la indústria, l’empresa treballa principalment per a la indústria de l’automòbil i ja ha iniciat projectes amb alguns dels principals fabricants mundials del sector que tenen presència a Mèxic.\nGeprom realitzarà projectes de Smart Factory a través del desenvolupament i integració del seu sistema MES i altres plataformes digitals de monitorat, control i gestió de la producció en temps real. L’objectiu de la integració en aquestes solucions és aconseguir processos més flexibles i eficients, augmentant l’OEE i reduint els costos de producció.\nLa planta d’Audi a San José Chiapa (Puebla) té una producció que s’enfila fins a les 150.000 unitats l’any. És un referent mundial de l’enginyeria 4.0, amb un nivell d’automatització superior al 85% i més de 700 robots implicats en la línia de producció. Amb una inversió de 4.000 milions d’euros, Volkswagen busca digitalitzar la seva planta propera a Puebla, on es va establir fa 65 anys.\nGeprom va inaugurar el febrer passat la seva filial a Mèxic i recentment ha obert una oficina tècnica a Puebla per a desenvolupar els projectes de transformació digital d’una manera més personalitzada. Per aquest projecte d’internacionalització, l’empresa catalana ha comptat amb el suport del programa Icex Next, d’Icex España.


Els veïns del Gòtic rebutgen la nova ordenació de terrasses sota els porxos del mercat de la Boqueria - Diari Jornada\nLa regidora de Ciutat Vella, Gala Pin, la vicepresidenta de l’Associació dels Pòrtics de la Boqueria, Oti Pérez, i el director general del Gremi de Restauració de Barcelona, Roger Pallarols. (ACN)\nCritiquen que l'espai hagi perdut la seva funció «social» i s'hagi convertit en un «decorat per a selfies» on es venen «souvenirs comestibles»\nEls veïns del Gòtic rebutgen la nova ordenació de terrasses sota els porxos del mercat de la Boqueria\n| 31 de jul, 2018 - 17:10\nL'Associació de Veïnes i Veïns del Barri Gòtic rebutja l'acord assolit per l'Ajuntament de Barcelona, el Gremi de Restauració de Barcelona i l'Associació de Comerciants dels Pòrtics de la Boqueria sobre l'ordenació de terrasses en aquest espai. En un comunicat l'entitat considera que es tracta d'una proposta que s'ha fet «d'esquenes al veïnat mobilitzat» i que «oficialitza el desgavell en curs des de fa temps». En aquest sentit adverteixen que les llicències atorgades a setze locals «donen coartada a 36 taules i 216 cadires, el doble de la capacitat permesa abans i mai respectada». Així mateix lamenten que aquest mercat hagi perdut la seva funció «social» i s'hagi convertit en un «decorat per a selfies» on es venen «principalment souvenirs comestibles». Els veïns afirmen que aquest model s'està traslladant a d'altres mercats com el de Sant Antoni.\nEls veïns denuncien la tasca de lobby que des del seu punt de vista el Gremi de Restauració de Barcelona està portant a terme i a qui atribueixen els canvis introduïts al mercat de la Boqueria.\nEn aquest l'acusen d'haver fet «saltar pels aires la comissió de terrasses» en què participaven tant ell com la Favb i d'haver impulsat una normativa que «suposa una flexibilització bestial de les condicions i un gran augment de taules i cadires, però sobretot estableix una lògica de barra lliure per al sector».\n«Només en aquesta clau s'entén que el Gremi hagi celebrat ràpidament la nova victòria i es llanci a per una altra presa», comenten els veïns que afirmen que està treballant en un pacte per pacificar la restauració a Ciutat Vella. «Una declaració de guerra total fins assolir a tot el districte llaminadura les abusives condicions aconseguides als porxos de la Boqueria», lamenten.


Un mosso participa en un acte constitucionalista amb uniforme sense permís d'Interior\nBarcelona. Dijous, 12 de Juliol 2018. 10:39\nActualitzat: Dijous, 12 de Juliol 2018. 11:29\nL'Asociación de Distinciones de Méritos Santos Ángeles Custodios de la Policia Nacional ha condecorat tres mossos d'esquadra per "la seva entrega, generositat, noblesa d'esperit en el desenvolupament de la seva tasca professional en defensa de la llei".\nA l'acte, que va tenir lloc el 28 de juny a Madrid, un dels tres mossos condecorats hi va assistir amb l'uniforme de gala. És Ángel Gómez, president d'Unió de Mossos per la Constitució (UMC), membre de l'Hermandad de Caballeros Legionarios de Madrid i secretari general del Central Sindical Independent i de funcionaris CESIF. Abans de ser mosso havia estat guàrdia civil.\nEl Cuerpo de la Nobleza del Principado de Asturias també va guardonar els tres mossos amb uns diplomes que reconeixen i premien la seva tasca en defensa de la Constitució. A l'acte hi va participar Álvaro de Marichalar.\nDesprés de recollir la medalla, la UMC va destacar l'"honor" que representava rebre la medalla, ja que el "reconeixement implica la responsabilitat per continuar treballant pel mateix camí, en el respecte al marc constitucional com a base de la democràcia, la llibertat i la igualtat de tots els ciutadans".\nDurant l'acte, Ángel Gómez —destinat a l'Hospitalet de Llobregat— es va fer diverses fotografies uniformat amb altres condecorats del CNP, unes fotos que s'han fet públiques.\nLa Direcció General de la Policia està avaluant la situació, segons ha pogut saber El Nacional. I és que un mosso no pot fer servir el seu uniforme fora dels actes oficials estipulats pel cos.\nEls agents dels Mossos d'Esquadra han de demanar permís si volen fer servir l'uniforme fora del seu horari de treball i fora dels actes que marca el protocol. Ángel Gómez, però, no va demanar el permís i es va posar l'uniforme per assistir a l'acte i fer-se les fotografies sense l'autorització de la direcció dels Mossos d'Esquadra.\nEls altres dos agents que van rebre la condecoració ho van fer vestits de paisà, sense fer servir l'uniforme.\nSeguretat Els Mossos estrenen les esperades Taser Gemma Liñán\nMONARQUIA Detingut un comissari pels seus negocis amb Villarejo en ple esclat del cas Corinna El Nacional


El bloc de la mami: volcà de verdures mallorquí\nTapa't de tapes 17 de gener de 2014, a les 8:59\noh, que bo! sense dubte, és molt original i obre la gana!!\nLa Mami 21 de gener de 2014, a les 17:03\nÉs boníssim, una mica pecat perquè és fregit però un dia és un dia!!!\nCuinetes 12 de febrer de 2014, a les 17:07\nDono fe que és boníssim! ;)\nAquest cap de setmana vinent a veure si els hi faig a la família és deliciós i sorprenent!!\nUn plaer conèixer-te Núria!! Ja he participat al Verkami, quines ganes de tenir el llibre a les mans! I ho he compartit al FB de Cuinetes.\nPD: Vull ell llibre dedicat! ;)\nLa Mami 12 de febrer de 2014, a les 19:08\nMoltes gràcies i tant que te'l dedicaré, espero arribar a aconseguir-ho. No descartis que ens trobem un altre dia. Va ser tot plegat deliciós. Un petó


Jordi Casals i Ariet - Viquipèdia, l'enciclopèdia lliure\nAquesta és una versió anterior d'aquesta pàgina, de data 21:00, 4 oct 2016 amb l'última edició de JoRobot (discussió | contribucions). Pot tenir inexactituds o contingut no apropiat no present en la versió actual.\nVirus de Lassa, Virus de Zika\nUniversitat Yale (Fundació Rockefeller)\nKimble Methodology Award\nJordi Casals i Ariet (Viladrau, 15 de maig de 1911 - Nova York, 10 de febrer de 2004) fou un metge i epidemiòleg català.\nEstudià Medicina a Barcelona, on es llicencià el 1934, i romangué com a metge intern a l’Hospital Clínic de Barcelona fins al 1936, any en què va emigrar als Estats Units per a incorporar-se al Departament de Patologia de la Universitat Cornell (Ithaca, Nova York). El 1965, quan la Rockefeller Foundation es traslladà a Boston, Jordi Casals fou nomenat professor d’Epidemiologia a la Universitat Yale (dins de la Fundació Rockefeller).\nJordi Casals féu notables estudis sobre múltiples malalties entre elles la febre de Lassa i identificà el Lassa virus i gran quantitat d'agents patògens (entre altres, el virus Zika). Fou consultor de nombroses institucions i organitzacions sanitàries sent distingit amb el Kimble Methodology Award per part de l'American Public Health Association com a guardó al seu currículum científic. És considerat una autoritat mundial en el camp dels virus, especialment dels arbovirus.\nCasals es jubilà el 1982 i fou contractat pel Mount Sinai Hospital de Manhattan, on va treballar fins a la seva mort.\nAl juny de 1969, tres mesos després que la febre Lassa arribés a Yale, Casals va caure malalt amb febre, amb calfreds i dolors musculars intensos, símptomes semblants a un refredat. El quinze de juny, a causa de la gravetat, el van haver d'ingressar a una unitat d'aïllament. La seva única esperança era inocular-li els anticossos de la infermera Lily Pinneo (convalecent a Rochester a casa seva), decisió que van prendre els investigadors d'acord amb Robert W. McCollum cap d'epidemiologia.\nEncara que el tècnic de laboratori Juan Román va emmalaltir i morir, Casals es va recuperar, i un cop sà, va reprendre la seva investigació, confirmant que es tractava de la Febre de Lassa. Aquest fet va generar calfreds al grup que investigava amb el virus i així, el treball sobre el Lassa viu es va aturar i totes les mostres van ser enviades a un laboratori de màxima seguretat al Centre per al control de Malalties (CDC).\nCasals va passar a investigar els brots de Lassa a l'Àfrica occidental. El 1973 els biòlegs de Sierra Leone, amb l'ajuda dels equips de Yale i CDC, van determinar que el virus de Lassa passava als éssers humans des de les rates salvatges. Casals també va seguir treballant amb el CDC per establir el que finalment es va convertir en la col·lecció de referència dels arbovirus de l'Organització Mundial de la Salut.\nCasals és considerat una autoritat en taxonomia dels virus per la seva classificació (d'acord amb les seves característiques), dels virus patògens, entre els quals es troba el virus de Zika. Va establir també, per primera vegada, el fet que alguns virus que causen infeccions a un mateix òrgan -com són els virus de la poliomielitis, de l'encefalitis o de la ràbia- no són de la mateixa família sinó que pertanyen a famílies diferents.\n↑ Jordi Casals-Ariet, Who Found Lassa Virus, Dies at 92\n↑ «Jordi Casals i Ariet». L'Enciclopèdia.cat. Barcelona: Grup Enciclopèdia Catalana.\n↑ 4,0 4,1 El virus zika, ‘patentat’ per un català el 1947\n↑ 6,0 6,1 6,2 In Memoriam: Physician-Virologist who Pioneered Study of Virus Relationship\nEntrevista:Workers on tropical diseases\nObtingut de «https://ca.wikipedia.org/w/index.php?title=Jordi_Casals_i_Ariet&oldid=17565324»